Renier & Alet se vliegveld verlowing - Mooi Troues
Vir 'n jaar lank het Alet die aantreklike man op die Lanseria lughawe bewonder wanneer hy verby haar stap. Toe hulle uiteindelik met mekaar begin praat hou hulle nie weer op nie.
Op 'n koue wintersoggend ontvoer Renier haar tot bo-op Tafelberg. Hy is 'n man wat veilig voel op hoogtes daarom vra hy haar die groot vraag net daar. Vreemdes help gretig deur fotos te neem van die paartjies om die groot oomblik vas te lê.
Fotograwe vang die verliefde paartjie se interaksie met mekaar baie mooi vas. In al die fotos is daar 'n natuurlike speelsheid tussen die twee. Dit fotos vertel 'n storie van twee mense wat deur die liefde vlerke gekry het om weg te vlieg na 'n toekoms van ewige liefde en saamwees.
By Lanseria lughawe. Hy het by die pad afgestap gekom en ek kon nie my oë van hom af hou nie. Ons het mekaar vir omtrent 'n jaar lank in die verby loop gesien maar nooit regtig gepraat nie tot op een goeie dag toe hou ons nie op praat nie.
15 April 2016. Ek weet nie hoekom nie maar April was nog altyd in my kop vir trou.
Hy het my baie skelm Kaap toe gevlieg vroeg op 'n baie koue wintersoggend. Ons het bo-op Tafelberg gestaan en ek kon nie verstaan hoekom hy heeltyd vir mense vra om van ons fotos te neem nie. Natuurlik, toe ek nou omdraai en vra hoekom hy heeltyd vra toe staan hy op sy knieë.